Quralbay Paxratdinov

Quralbay Paxratdinov (Қуралбай Пахратдинов; 1961-jılı, Moynaq rayonı) — qaraqalpaq lingvisti. Filologiya ilimleriniń kandidatı (1992), docent.

 Miynet jolı 
Quralbay Paxratdinov 1961-jılı Moynaq rayonında tuwıldı. 1983-jılı NMU filologiya fakultetiniń qaraqalpaq tili hám ádebiyatı bólimin pitkergennen keyin 1983-85-jılları armiyada xızmet etti. 1985-jılı ÓzIA QF N.Dáwqaraev atındaǵı TTÁI qaraqalpaq tili tariyxı hám dialektologiyası bóliminde kishi ilimiy xızmetker bolıp isledi. 1986-jılı Moskvada Til bilimi institutında eki jıllıq tájiriybe asırıwda (stajirovkada) boldı. 1988-jılı N.Dáwqaraev atındaǵı TTÁI janındaǵı aspiranturaǵa sırttan oqıwǵa kirdi hám usı jıldıń yanvarınan baslap Berdaq atındaǵı QMUǵa jumısqa ótti. Qaraqalpaq tili kafedrasında docent bolıp isledi.

 Ilimiy jumısı 
1992-jılı 30-oktyabrde Nókiste «Qaraqalpaq tilinde mal sharwashılıq leksikası» degen temada kandidantlıq dissertaciyasın jaqladı.

Ilimpaz qaraqalpaq onomastikası boyınsha ilimiy jumıslar alıp barıp atır.

 Miynetleri 
 Jivotnovodcheskaya leksika v karakalpakskom yazike. (N., 1992);
 Qısqasha qaraqalpaqsha-russha sózlik (N., 1992 A.Bekbergenov penen birge);
 Túrkiy tillerdiń jazba estelikleri (N., 1996 D.Nasırov penen birge);
 Til bilimi terminleri sózligi (N., 1997 A.Bekbergenov penen birge);
 Ayjarıq Bekbergenov (60 jıllıǵına) (N., 1998);
 Kórnekli tyurkologlar. Biobibliografiyalıq maǵlıwmatlar (N., 1999 A.Bekbergenov penen birge);
 Qaraqalpaq til bilimi. Bibliografiyalıq kórsetkish (N.,1999 A.Dáwletov penen birge);
 Qaraqalpaq filologiyası boyınsha bibliografiyalıq kórsetkish (N., 1999 Q.Orazımbetov penen birge);
 Belgili alım, úlgili ustaz (O.Dospanov haqqında N., 2000 J.Qayırbaev penen birge);
 Filolog ilimpaz hayal-qızlar. N., 2017. (G.Patullaeva menen birge);
 Қарақалпақ тилиниң фразеологизмлер сөзлиги. Н., 2018 (Қ. Бекниязов пенен бирге).

 Sıylıqları 
Ilimpaz 2024-jılı 1-dekabrde Qaraqalpaqstan Respublikasınıń «Mámleketlik til haqqında»ǵı Nızamı qabıl etilgenine 34 jıl tolıwı qarsańında «Watan pidayısı» kókirek belgisi menen sıylıqlandı.

 Ádebiyatlar 
 Бекбергенов А., Пахратдинов Қ. Қарақалпақ тилин изертлеўшилер. Биобиблиографиялық очерклер. —Нөкис, «Қарақалпақстан», 2000. 52 бет, ISBN 5-8272-0196-0
 Пахратдинов Қ., Атабаев Қ. Қарақалпақ тил билими бойынша библиографиялық көрсеткиш. [Текст] —Нөкис, «Qaraqalpaqstan», 2000. 60 бет, ISBN 978-9943-7843-7-6

 Derekler 

Kategoriya:Qaraqalpaq tilshileri
Kategoriya:1961-jılı tuwılǵanlar
Kategoriya:Ilimpazlar
Kategoriya:Ilim ǵayratkerleri
Kategoriya:Filologlar
Kategoriya:Moynaq rayonında tuwılǵanlar